คำนำ
ระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น  พ.ศ.2548 ซึ่งมีผลใช้บังคับตั้งแต่วันที่ 18  ตุลาคม 2548  การดำเนินการตามระเบียบดังกล่าวจะต้องมีคณะกรรมการชุดต่าง ๆ รับผิดชอบ เช่น คณะกรรมการสนับสนุนการจัดทำแผนพัฒนาท้องถิ่น  มีหน้าที่ในการจัดทำร่างแผนพัฒนาเสนอต่อคณะกรรมการพัฒนาท้องถิ่นเพื่อพิจารณาเป็นลำดับแรก  ก่อนเสนอผู้บริหารท้องถิ่น เพื่อนำเสนอต่อสภาองค์การบริหารส่วนตำบลให้ความเห็นชอบ และประกาศใช้ต่อไป


แผนพัฒนาสามปี เป็นแผนพัฒนาเศรษฐกิจและสังคมขององค์กรปกครองส่วนท้องถิ่น               ที่สอดคล้องกับแผนยุทธศาสตร์การพัฒนา อันมีลักษณะเป็นการกำหนดรายละเอียด แผนงาน   โครงการพัฒนา  ที่จัดทำขึ้นซึ่งต้องจัดทำให้แล้วเสร็จในเดือนมิถุนายนของทุกปีอย่างต่อเนื่อง  และเป็นแผนก้าวหน้าครอบคลุมระยะเวลาสามปี  โดยมีการทบทวนเพื่อปรับปรุงเป็นประจำทุกปี


จึงหวังเป็นอย่างยิ่งว่าการจัดทำแผนพัฒนาสามปี  (พ.ศ. 2559-2561)  ขององค์การบริหารส่วนตำบลนางหลง  จะเป็นแนวทางการพัฒนาท้องถิ่นให้เกิดประโยชน์ต่อประชาชนในเขตองค์การบริหารส่วนตำบลนางหลง  ต่อไป  








องค์การบริหารส่วนตำบลนางหลง
